# Antonio Salcedo Miliani

Antonio Salcedo Miliani (Parròquia de Jajó, Trujillo, Veneçuela, 1951) és un historiador, crític d'art i professor universitari d'origen veneçolà, resident a Catalunya. Professor jubilat d'Història de l'Art de la Universitat Rovira i Virgili (URV), autor de monografies d'artistes, comissari d'exposicions i articulista. Especialitzat en art modern i contemporani a les comarques de Tarragona i art modern llatinoamericà.

## Biografia

Format a Veneçuela, el 1971 va arribar a Catalunya per estudiar Història de l'Art a la Universitat de Barcelona. Casat amb una catalana, després de viure uns anys a Veneçuela (1976 -1983), van fixar la residència familiar a Barcelona. Professor a la Universitat de Barcelona, la Universitat Rovira i Virgili i, esporàdicament, a centres universitaris de Veneçuela. Doctorat l'any 1987 a la UB. Destaca en l'estudi de l'art modern i contemporani a Tarragona, ha treballat entorn els artistes del territori, col·laborador del Museu d'Art Modern de Tarragona i divulgador de la creació artística local. Des de la seva jubilació, l'any 2017, viu a Fortianell (Alt Empordà).

## Trajectòria docent

Ha estat professor d'història de l'art modern llatinoamericà i espanyol. Va ser professor de l'Instituto Pedagógico Universitario de Caracas (Veneçuela) el 1976 i 1977 i de la Universidad de los Andes (Mérida, Veneçuela) entre 1977 i 1983. Professor d'‹Història de l'art Modern i Contemporani› de la URV de Tarragona de 1984 fins a 2018, coordinador de la Memòria de llicenciatura i de Grau en Història de l'Art, director del Màster en Patrimoni Artístic i Cooperació Cultural i responsable de l'espai expositiu i d'activitats Aula d'Art del Campus Catalunya, on es fa una programació d'art contemporani.

## Trajectòria investigadora i publicacions

Ha publicat llibres i catàlegs sobre els artistes del segle xx a la demarcació, entre els quals destaquen: Josep Ma. Jujol a les comarques de Tarragona, MAMT, Tarragona, 2002 ; Juli Garola Monné. Pintor, Museu de Reus, 2003; Pere Falcó. L'home i l'espai, MAMT, Tarragona, 2004; Jacint Salvador. Un camí vers l'abstracció, Viena Edicions - Diputació deTarragona, Barcelona, 2005; Comella Escultura Natura. Rufino Mesa, MAMT 2008; Calude Collet, MAMT, 2010; Julio Antonio 1889-1919, Viena Edicions i Diputació de Tarragona, Barcelona, 2018.
L'any 2000 va organitzar l'exposició ‹Art del SXX a les comarques de Tarragona› per encàrrec del Museu d'Art Modern de Tarragona (MAMT). Degut al gran nombre d'obres, l'exposició es va fer al Tinglado 2 del Port de Tarragona; un any després es va publicar el llibre associat a l'exposició: " Història de l'Art del S XX a les comarques de Tarragona". Entre l'any 2017 i 2018 va dirigir un projecte de cinc exposicions i sengles catàlegs sota el títol "Plural femení. Dones artistes a les comarques de Tarragona". Agrupades per generacions i tendències, començà amb les artistes nascudes a final del segle xix i continuà amb volums sobre les autores actives a partir de la de postguerra, les generacions de final de segle, les artistes emergents, i les creadores del camp de l'audiovisual.
Ha realitzat projectes de catalogació i arxiu: El 2008 va publicar El fons d'art de la Universitat Rovira i Virgili, amb Marià Casas; el 2012, el catàleg: El fons d'art del Port de Tarragona.
En una segona línia de recerca, s'ha ocupat de l'art llatinoamericà. Destaquen les publicacions: ‹Armando Reverón y su época›, Mérida (Veneçuela), 2000. ‹Aproximación a la arquitectura indiana en Cataluña›,1995. ‹América Latina, arte y territorio›, 2005. ‹El arte en América Latina, su presencia en Europa en tiempos de globalización›, 2010.
Ha publicat articles com a col·labor habitual a: Diari de Tarragona (1987-1989); diari El Punt. Tarragona-Terres de l'Ebre (1999-2007); Artiga, Revista d'Art i Pensament Contemporani (2007-2018), revista de la qual va ser soci fundador i membre del consell de redacció. Des de 2018, col·labora al portal web El Temps de les Arts.

## Premis

Premi Espais a la Crítica d'Art. Girona, 2003. Premi ACCA (Associació Catalana de Crítics d'Art), 2013 Premi GAC (Galeries d'Art de Catalunya), 2014.

## Referències

* 1 2 3 4 Fontbona de Vallescar, Francesc. «Diccionari d'historiadors de l'art català, valencià i balear». Institut d'Estudis Catalans. [Consulta: 26 juny 2019].
* ↑ «Fortianell». Universitat de Vic. [Consulta: 26 juny 2019].
* ↑ «Salcedo Miliani, Antonio Enrique. URV». URV. Arxivat de l'original el 26 de juny 2019. [Consulta: 26 juny 2019].
* ↑ «Juli Garola. Antològica al Museu de Reus». Vilaweb.cat, 12-06-2003. [Consulta: 1r juliol 2019].
* ↑ «L'home i l'espai». El Punt. Edició Tarragona, 26-11-2004, pàg. 45.
* ↑ Guillaumes, Mireia «Jacint Salvador». Bonart, núm. 72, 10-2005.
* ↑ «Rufino Mesa al museu d'Art». Màrius Domingo. Altacapa, 13-04-2008. [Consulta: 1r juliol 2019].
* ↑ Fontbona, Francesc «Claude Collet. La recerca de la identitat». El Temps [Girona], 09-11-2010.
* ↑ «Julio Antonio. Un siglo después» (en castellà). Real Academia de Bellas Artes de San Fernando. Madrid, 01-03-2019. Arxivat de l'original el 2019-07-01. [Consulta: 1juliol 2019].
* ↑ Cambra, Lali «Tarragona recupera a sus artistas más destacados a lo largo del siglo XX». El País, 07-12-2000.
* ↑ Salcedo Miliani, Antonio. L'art del SXX a les comarques de Tarragona (en català i castellà). Tarragona: Arola Editors - Diputació de Tarragona - Ajuntament de Tarragona - Port de Tarragona, 2001. ISBN 84 95134 75 6.
* ↑ Rosselló, Josep Ma. «Femení plural. L'art de les dones». Diari de Tarragona, 22-12-2016.
* ↑ Salcedo Miliani, Antonio; Casas, Marià. Fons d'art de la Universitat Rovira i Virgili. Tarragona: Publicacions URV, 2008. ISBN 978 84 8424 131 7 2008.
* ↑ Salcedo Miliani, Antonio. El Fons d'art del Port de Tarragona. 25 anys. Autoritat Portuària de Tarragona, 2013.
* ↑ «El arte en América Latina.». erevistas. [Consulta: 8 agost 2019].
* ↑ Casademont, Tina «Els crítics d'art del Punt de Tarragona guanyen un premi Espais.». El Punt, 22-03-2003, pàg. 41.
* ↑ MInguet, Joan M. «Discurs Premis ACCA 2013». Bonart Revista, 27-03-2014.
* ↑ «La nit del galerisme». La Vanguardia, 29-01-2014, pàg. 36.

## Enllaços externs

* Dialnet.unirioja - Antonio Salcedo
* Biblioteca Virtual Ramon Berenguer IV. Antonio Salcedo Arxivat 2019-07-01 a Wayback Machine.
* Revista Artiga